Grundlæggende klinikadministration
· Grundlæggende klinikadministration 2. hovedforløb
 
Mål for undervisningen
Grundlæggende klinikadministration afsluttes på 2 HF og eleven vil få en viden om og arbejde med den administrative del af klinikassistentfaget. Eleven vil i forløbet arbejde med regler omkring journalføringsloven og få kendskab til de offentlige og private tilskudsordninger der findes for klinikken brugere, så eleven kan vejlede på den bedst mulige måde. Eleven skal kunne bruge journalsystemet Dental Suite, så eleven kan oprette patienter, lave patientregninger og overslag, derudover skal eleven arbejde med bogføring i Dental suite og kunne føre og afstemme klinikkens kassekladde. Eleven vil få kendskab til varebestilling og lagerstyring
 Kompetencemål:

	· Eleven medvirker ved journalføring og kender til pligter og regler ved journalføring

	· Eleven kender til den offentlige sygesikringsoverenskomst samt private sygeforsikringer
	 

	· Eleven kender til offentlige og private tandplejesystemer
	 

	· Eleven kan anvende metoder til udfyldelse af tandlægeregninger og overslag
	 

	· Eleven kender til varebestilling og lagerstyring
	 

	· Eleven kan anvende metoder til at føre og afstemme kassekladde
	 


 
 
Indhold i undervisningen
 
Eleven vil løbende få teoretiske oplæg i ovenstående emner. Derefter vil faglæreren demonstrere dette
praktisk på skærmen, således eleven efterfølgende kan øve sine praktiske færdigheder ved hjælp af dental suite på skolens lånecomputere. Undervisningen vil være en blanding af teoretiske oplæg, skriftlige opgaver samt praktiske opgaver journalsystemet Dental Suite.
Eleven vil blive introduceret til en tværfaglig case i starten af deres hovedforløb, hvori eleven
skal koble sin viden i klinikadministration sammen med sine praktiske færdigheder.
Ved hovedforløbets afslutning vil der være en skriftlig afsluttende test samt en praktisk opgave i programmet dental suite.
 
 
Evaluering og Bedømmelseskriterier:
 
Faget Grundlæggende klinikadministration afsluttes på 2 HF, deraf følger at den afsluttende evaluering i faget grundlæggende klinikadministration er en standpunktskarakter, som vil blive givet på grundlag af opgaver, deltageraktivitet, den skriftlige og praktiske test.
Der gives en mundtlig individuel evaluering, samt en individuel karakter efter 7- trins skalaen som er en delkarakter i faget
 
Ved skoleperiodens afslutning forventes det, at eleven:
 
· Kender til regler om opbevaringspligter og krav i forbindelse med journalføring

· Kender til hvilke overenskomster der anvendes i privat og offentlig regi

· Kan gøre rede for hvilke patienter der omfattes af de forskellige tandplejetilbud

· Kender til patienternes private og offentlige tilskudsmuligheder

· Kan give eksempler på et lagerstyringssystem

· Kan oprette patient, udskrive en regning samt et overslag på en given behandling

Kan postere og afstemme en kassekladde

Odontologisk patologi og klinik
· Odontologisk patologi og klinik 2. HF

Mål for undervisningen
På 1. HF blev eleven introduceret i emnet Endodonti som er en del af faget odontologisk patologi og klinik. Faget fortsætter her på 2. HF men med nye nedenstående emner.
Sygdomme i det marginale parodontium, operativ fjernelse af tænder, simple forandringer i mundslimhinden, antibiotika, antimykotika og antivirale midler, anvendelse af analgetika, lokalanalgetika og kvælstofforilte, analgesi og tandtraumer.
Kompetencemål:
 
· Eleven kender til sygdomme i det marginale parodontium og behandlingsmuligheder  
· Eleven kender til simple forandringer i mundslimhinden.  
· Eleven kan tilrettelægge hensigtsmæssig assistance ved parodontale behandlinger, ekstraktioner og operativ fjernelse af tænder,
· Eleven kan anvende viden om aseptisk teknik herunder udføre kirurgisk håndvask og steril operationsopdækning  
· Eleven kender til anvendelse af antibiotika, antimykotika og antivirale midler  
· Eleven kender til anvendelse af analgetika, lokalanalgetika og kvælstofforilteanalgesi  
· Eleven kender til tandtraumer og behandling heraf.
· Eleven kan vejlede patienter før og efter behandlinger til alle behandlinger
 
Indhold i undervisningen
 
Eleven vil løbende få teoretiske oplæg i ovenstående emner. Og i nogle af disse emner vil der være
praktiske øvelser på klinikken. Her vil faglæreren demonstrere disse praktiske emner på klinikkerne, således
eleven efterfølgende selvstændigt kan øve på klinikken og dermed opnå praktiske færdigheder.
Ligeledes vil eleverne blive introduceret til en tværfaglig case i starten af deres hovedforløb, hvori eleven
skal koble sin teoretisk viden sammen med sine praktiske færdigheder.  
Eleven skal løbende i timerne arbejde og øve tilrettelæggelse af hensigtsmæssig assistance ved parodontale behandlinger, ekstraktioner og operativ fjernelse af tænder. Eleven skal inddrage sin viden om aseptisk teknik herunder udføre kirurgisk håndvask og steril operationsopdækning og Vejlede patienter før og efter behandlinger til alle behandlinger
 
Evaluering og Bedømmelseskriterier:

Faget afsluttes på denne skoleperiode, og du vil ved fagets afslutning opnå en afsluttende standpunktskarakter efter 7-trinsskalaen. Bedømmelsen foretages af den/de undervisere der har haft dig i faget.
Eleven vil få en afsluttende skriftlig prøve, der består af multiple choise og kortsvarsspørgsmål hvori alle fagets emner indgår. Derud over vil der være praktiske øvelser i de forskellige emner, hvor de enkelte lærere vil observere, hvorledes eleven arbejder på klinikken med de pågældende opgaver.
Ved den skriftlige prøve og de praktiske øvelser lægges vægt på, at du har lært, arbejdet med og forstået stoffet.
 
[bookmark: _Hlk202173569]Vi forventer ved fagets afslutning at eleven kan redegøre både i teori og praksis for følgende:
· Eleven skal foretage/beskrive en korrekt opdækning til den kommende operation og ved hvad der skal bruges til denne.
· Eleven skal kunne finde/beskrive de rette instrumenter og materialer frem og håndtere disse korrekt.
· Eleven skal vide hvordan og i hvilken rækkefølge assistancen skal udføres og under sterile forhold og retningslinjer.
· Eleven skal udføre/beskrive en korrekt sterilisationsprocedure og bortskaffelse af affald.
· Eleven skal kunne udføre/beskrive hvilken information du vil give til patienten.
· Eleven skal beskrive/forklare om sygdomme i det marginale parodontium og hvilke behandlingsmuligheder der findes til disse.
· Eleven skal kunne beskrive/forklare de mest simple forandringer i mundslimhinden og hvad de skal undersøge i forbindelse med egne behandlinger.  
· Eleven skal beskrive/forklare om tandtraumer og behandling heraf herunder inddragelse af røntgenoptagelser.
· Eleven skal kunne forklare hvilke almindelige typer af tandlidelser, hvor man skal anvende antibiotika, antimykotika og antivirale midler
· Eleven skal vide til hvilke behandlinger og patienttyper hvor man anvender analgetika, lokalanalgetika og kvælstofforilte til.
· Eleven skal have kendskab til risikopatienter og handle på baggrund af dette.
· Eleven skal kunne forklare de præparater de har i jeres medicinskab, herunder de administrationsmåder der er mulige.


Protetik
· Protetik 2. hovedforløb
 
Mål for undervisningen
Faget er fordelt på 1. og 2. hovedforløb
På 2. hovedforløb Skal eleven lære de arbejdsgangene der er ved aftagelig protetik, helproteser, delproteser herunder med støbt stel og akryl. Eleven vil få et kendskab til hvordan man kan tilrettelægge og assistere ved protetiske behandlinger på en ergonomisk og hygiejnisk hensigtsmæssig måde. Eleven bliver introduceret til protetikkens fagsprog, instrumenter og materialer.
Eleven øver patientinformation- før under og efter behandlingen og får kendskab til spørgsmål vedrørende patienthenvendelser, så det bliver lettere at afsætte den korrekte tid i aftalebogen.
Kompetencemål:
 
· Eleven kender til behandlingsmulighederne med aftagelig protetik herunder implantatbåret protetik
· Eleven kender til proteserelaterede sygdomme i mundhulen og behandling heraf
· Eleven kender til arbejdsprocedurer , instrumentarium og materialer i behandlinger med aftagelig protetik herunder provisoriske restaureringer
· Eleven kan instruere i renhold af protetiske erstatninger, herunder implantatbåret protetik
· Eleven kan tilrettelægge assistance ved protetiske behandlinger
· Eleven kan tage aftryk til studiemodeller
· Eleven kan udstøbe aftryk
· Eleven kan selvstændigt vejlede patienter før og efter simple behandlinger


Indhold i undervisningen
 
Eleven vil løbende få teoretiske oplæg i ovenstående emner. Derefter vil faglæreren demonstrere dette
praktisk på klinikkerne, således eleven efterfølgende kan på klinikken og øve sin praktiske færdigheder.
Eleven vil blive introduceret til en tværfaglig case i starten af deres hovedforløb, hvori eleven
skal koble sin teoretisk viden sammen med sine praktiske færdigheder.
Ved hovedforløbets afslutning vil der være en skriftlig afsluttende test samt trækkort med emner fra undervisningen, som vil tilkomme hver elev når de arbejder ved klinikstolene.
I det omfang, at alle elever ikke kan øve case på klinikkerne, vil der være mulighed for at sidde og repetere
via skriftlige opgaver.
 
 
Evaluering og Bedømmelseskriterier:
 
Faget protetik er fordelt på 1 og 2 HF, deraf følger at den afsluttende evaluering i faget aftagelig protetik er en standpunktskarakter, som vil blive givet på grundlag af opgaver, deltageraktivitet og en mundtlig og praktisk fremlæggelse.
Der gives en mundtlig individuel evaluering, samt en individuel karakter efter 7- trins skalaen som er en delkarakter i faget
 
 
 
 
 
Ved skoleperiodens afslutning forventes det, at eleven:
 
. Kan give en kort information til patienten om fordele og ulemper ved aftagelig protetik, samt oplyse om behandlingens indhold og varighed.
. Kan vejlede patienten efter endt behandling, herunder renholdelse af protese
. Selvstændigt kan tilrettelægge og udføre aftrykstagning.
. Kan tilrettelægge og foretage opdækning til en given protetik behandling samt assistere til denne.
. Kan begrunde valg af både materialer og instrumenter til en given protetikbehandling.
. Ved hvad instrumenter, cementer og materialer hedder og hvad de skal anvendes til i løbet af protetikbehandlingen.
. Benytter sig af fagsprog.
. Kan optræde personligt og praktisk klinisk hygiejnisk, så smitte undgås og eller overføres.
. Kommunikerer med patienter før- under- og efter behandling.
. Arbejder ergonomisk korrekt og firhændigt.
. Udfører korrekt affaldshåndtering efter behandlingen.
. Kan tage alginataftryk og udstøbe aftrykke
. Tager miljømæssige hensyn og ved hvordan du opbevarer og bortskaffer materialer

 
 
Profylakse
· Profylakse 2. hovedforløb

Mål for undervisningen
Undervisningen på 2. hovedforløb er en videreførelse af 1 HF.
Eleven skal arbejde videre med den positive og respektfulde tilgang til patienterne i forbindelse med at eleven lærer at foretage instruktioner og vejledninger. Du får en detaljeret viden om fluorids effekt på cariesudvikling, samt lærer hvordan man kan anvende fluorid på forskellige måder i behandlinger på klinikken. Du vil blive undervist i, hvorfor man laver fissurforsegling og SEAL-behandling, som du kommer til at øve i praksis.

Indhold i undervisningen
 
Eleven vil løbende få teoretiske oplæg i ovenstående emner. Derefter vil faglæreren demonstrere dette
praktisk på klinikkerne, således eleven efterfølgende selvstændigt kan øve på klinikken og dermed opnå
praktiske færdigheder.
Ligeledes vil eleverne blive introduceret til en tværfaglig case i starten af deres hovedforløb, hvori eleven
skal koble sin teoretisk viden sammen med sine praktiske færdigheder.
Profylakse er en stor del af klinikassistentens hverdag, og derfor skal eleven kunne arbejde selvstændigt med de opgaver de bliver stillet af faglæreren.
Eleven skal i starten af 2. hovedforløb finde min. 3 patienter, hvorpå eleven tilrettelægge et individuelt profylakseforløb, hvor eleven skal inddrage emner som indfarvning, et instruktionsforløb, det kan være sig både i kost og tandbørsteinstruktion eller andre relevante hjælpemidler taget fra undervisningen, og foretage en afpudsning.
 
Evaluering og Bedømmelseskriterier:
Faget afsluttes på denne skoleperiode og derved vil eleven opnå en standpunktskarakter efter 7-trinsskalaen.
Bedømmelsen foretages af den/de undervisere der har haft eleven i faget.
Bedømmelsen foregår ud fra en helhedsvurdering af undervisningen samt en skriftlig og praktisk opgave. Begge dele vægtes lige.

Bedømmelseskriterier:
· Eleven kan kommunikere, motivere samt anvende sundhedspædgogiske metoder overfor både børn og voksne) og præge deres adfærd i forhold til individets mundhygiejne og deres hjemmetandplejevaner.
· Eleven kan anvende viden om kost og ernæring ved individuelle kostvejledninger med henblik på forebyggelse af tandsygdomme.
· Eleven kan fortælle om plak- og tandstensudviklingen og sammenhængen mellem plak og sygdomme i mundhulen, både til patienten, men også i fagsprog til underviseren.
· Eleven kan foretage plak- og gingivalregistrering (registreringer der fortæller noget om plakmængde og status af gingivitis).
· Eleven kan fortælle om årsager til og udviklingen af caries, gingivitis og erosioner.
· Eleven kan anbefale hjælpemidler til opretholdelse af optimal mundhygiejne, herunder forebyggelse af tandbørsteskader og kan foretage instruktion og vejledning om mundhygiejne samt opfølgning heraf ud fra den enkelte patient.
· Eleven kan kunne foretage atraumatisk afpudsning af bløde tandbelægninger på rutineret niveau.
· Eleven kan kunne fortælle om fluorids carieshæmmende effekt, fluorids administrationsformer og anvendelse samt - herunder hvor meget fluor må man bruge.
· Eleven kan kunne foretage fluoridbehandlinger ud fra gældende arbejdsgange (påføre duraphat lak, pensle med fluoropløsninger)
· Eleven kan redegøre for indikationer for og materialer til fissurforsegling herunder, hvornår må/kan/skal man fissurforsegle samt foretage fissurforsegling under vejledning.

Tværfagligt Projekt
· Tværfagligt projekt

Mål for undervisningen
I starten af 2. skoleperiode introduceres eleven til et tværfaglige projekt, hvor eleven sammen med sine elevkammerater løbende skal arbejde med dette gennem hele sin skoleperiode.
Projektet tager afsæt i en patientcase/journal, der inddrager alle de fag, eleven har på 2. skoleperiode. Eleven skal arbejde med casen både i teori og praksis, inddrage og anvende relevant viden fra undervisningen. Der vil løbende være skemalagt projekttimer, hvor eleven får mulighed for at fordybe sig i projektet og få den teoretiske viden og praktiske færdigheder koblet på casen.
Kompetencemål:
Henvisning til alle fagene på 2. hovedforløb:
· Grundlæggende klinikadministration
· Radiologi
· Odontologisk Patologi
· Aftagelig protetik
· Profylakse
 
Indhold i undervisningen
 
På klinikken skal eleven arbejde med casen, hvor de øver og laver opdækninger til ovenstående behandlingsscenarier, øver assistance og information til patienten ud fra den given behandling. Eleven kan trække et af fagene endodonti, protetik og profylakse, fagene radiologi og anatomi indgår i alle behandlingsseancer. Alle fag skal inddrages i elevens bearbejdning.
Relevante røntgenbilleder, relevante bilag i forbindelse med grundlæggende klinikadministration vedlægges samt vises til fremlæggelsen.
 
 
Evaluering og Bedømmelseskriterier:
I slutningen af skoleperioden vil der være en mundtlig og praktisk fremlæggelse, hvor alle fag inddrages. Fremlæggelsen, som foregår individuelt, hvor hver elev trækker sit eget emne på fremlæggelsesdagen, vil blive bedømt individuelt. Fremlæggelsen er udarbejdet, så eleven får indsigt i formen og kravene til den afsluttende praktiske prøve/svendeprøve.
Eleven vil modtage en mundtlig feedback, som indgår i den samlede bedømmelse.
Der henvises til de enkelte fags bedømmelseskriterier, derudover vil elevens arbejde blive bedømt på tilrettelæggelse og planlægning samt præsentation af opgaven, samt Elevens evner til at arbejde sammen med sine klassekammerater. Det vil sige, at eleven skal bidrage med at få alle de materialer der skal bruges fundet frem, samt Fantom er fastspændt i stolen og parat dagen før. Mangler der materialer skal de bestilles. Efter fremlæggelsen er det ligeledes eleven der sørger for at rydde op og lægge materialer på rette plads igen.
 
Lettere Lab.
· Valgfag Lettere Laboratorie 2. hovedforløb
 
Mål for undervisningen
Faget er et valgfag på 2. hovedforløb
På valgfaget Lettere laboratorie 2. hovedforløb Skal eleven lære de arbejdsgangene der er ved at tage aftryk, på fantomer eller klassekammerater, udstøbe aftryk i gips og trimme aftryk til arbejdsmodeller og studiemodeller. Til denne opgave hører også sammenbid, vi anvender teori fra faget protetik, når vi arbejder praktisk i laboratoriet. Med henblik på at lave en korrekt hel- eller delprotese, skal eleven lære at lave en individuel ske, herunder får eleven viden om, hvor forskellige skeer kan være. Endvidere skal eleven fremstille en plastron. I forlængelse heraf lærer eleven at pudse og polere proteser. Eleven får kendskab til hvordan man kan tilrettelægge og assistere ved protetiske behandlinger på en ergonomisk og hygiejnisk hensigtsmæssig måde. Eleven bliver introduceret til protetikkens fagsprog, instrumenter og materialer.
Eleven øver patient information - før under og efter behandlingen og får kendskab til spørgsmål vedrørende patienthenvendelser, så det bliver lettere at afsætte den korrekte tid i aftalebogen.
Kompetencemål:
 
· Eleven kender til arbejdsprocedurer, instrumentarium og materialer i behandlinger med aftagelig protetik herunder provisoriske restaureringer
· Eleven har kendskab til og kan lave en plastron
· Eleven har kendskab til og kan lave en individuel ske
· Eleven kan pudse og polere proteser
· Eleven kan tage aftryk til studiemodeller og arbejdsmodeller
· Eleven kan udstøbe aftryk
· Eleven kan selvstændigt vejlede patienter før og efter simple behandlinger

 
Indhold i undervisningen
 
Eleven vil løbende få teoretiske oplæg i ovenstående emner. Derefter vil faglæreren demonstrere dette
praktisk på klinikkerne, således eleven efterfølgende kan på klinikken og i laboratoriet øve sin praktiske færdigheder.
Eleven vil blive introduceret til en tværfaglig case i starten af deres 2. hovedforløb, hvori eleven
skal koble sin teoretisk viden fra valgfagsugen, sammen med sine praktiske færdigheder. 
Ved valgfagsugens afslutning, skal eleven ende op med produkter svarende til ovenstående kompetencemål.
Hele ugen vil der være mulighed for at øve praktiske færdigheder på klinikken eller i laboratoriet.
 
 
Evaluering og Bedømmelseskriterier:
 
Eleverne evalueres ud fra deres faglige deltagelse, samarbejde og de produkter, de udarbejder i ugen.
Der gives en mundtlig feedback fredag som afslutning på ugen til hver elev, hvor produkterne vil blive gennemgået. Der er ikke karaktergivning, men en kvalitativ vurdering af deltagelse og produkt.


Røntgen
· Radiologi 2. HF
Mål for undervisningen
Undervisningen på 2. hovedforløb er en videreførelse af 1 HF. På 1. hovedforløb blev alt den grundlæggende teori gennemgået og eleven skulle hovedsagelig arbejde med parallelteknik.
På 2. hovedforløb vil teorien i vinkelhalveringsteknik være den primære repetition og den hovedsagelige optagelsesteknik.
 
 
Kompetencemål:

· Eleven kender til røntgenstrålers egenskaber
· Eleven kender til røntgenapparatets opbygning
· Eleven kender til risiko for stråleskader
· Eleven kender til lovgivning, bekendtgørelser og tilsyn
· Eleven kan udføre digitale intraorale røntgenoptagelser
· Eleven kan varetage optimal strålehygiejne
· Eleven kan vurdere billedkvaliteten af intraorale røntgenoptagelser
 
Indhold i undervisningen
Eleven skal aflevere sine røntgenbilleder med tilhørende teori efter sidste undervisningsgang.
Undervisningen er tilrettelagt med teoretisk gennemgang af stoffet, praktiske øvelser samt små repetitionsopgaver.
Mens eleven evt. venter på at tage røntgenbilleder, er der mulighed for eventuel at forberede sig til andre fag. Det er blot et krav, at dit arbejde er fagligt relevant.
 
Evaluering og Bedømmelseskriterier
Undervisningen strækker sig over både 1. og 2. hovedforløb.
Faget afsluttes på 2. hovedforløb med en individuel skriftlig og praktisk test, som sammen med de daglige røntgenoptagelser danner baggrund for din karakter. Der gives individuel karakter ud fra 7-trinsskalaen.
Eleven skal selv være ansvarlig for at alle billederne ifølge lektionsplanen er afleveret og sikre sig at billedkvaliteten er beskrevet samt journaliseret korrekt.
 
Vi forventer at du:
· Eleven kan fortælle kort, hvordan røntgenapparatet er opbygget og hvor i røntgenapparatet røntgenstrålerne dannes.
· Eleven kan fortælle kort, hvordan røntgenstråler dannes og hvilken egenskaber røntgenstråler har, både positivt og negativt.
· Eleven ved, hvilken bekendtgørelse de skal søge efter, hvis der opstår tvivl om strålehygiejnen el andre retningslinjer if. Med en røntgenoptagelse.
· Eleven skal kunne fortælle om forskellen på en parallelteknik og vinkelhalveringsteknik, og vide hvornår de kan/skal anvende de to optagelsesteknikker.
· Eleven skal kunne oprette en journal i Dental imaging software, indscanne og journalisere billederne, samt kvalitetssikre egne billeder.
· Eleven skal kunne foretage en konstanskontrol og fortælle om teorien bag disse optagelser
· Eleven skal udføre gældende hygiejniske retningslinjerne før, under og efter en røntgenoptagelse og demonstrerer dette ved hver røntgenoptagelse.

Afsluttende prøve

Hovedforløb 2 har en varighed på 29 dag, da den sidste dag, dog ikke i forlængelse af 2. HF, anvendes til afholdelse af uddannelsens afsluttende prøve.
Prøven afholdes af skolen. Prøven består af en praktisk og en mundtlig del. Prøven skal afdække elevens opnåede kompetencer inden for uddannelsen og bedømmes efter 7-trinsskalaen.
Den praktiske del af prøven består af en case i en virkelighedsnær arbejdssituation i en tandklinik. Prøven skal løses individuelt. Eleven får casen udleveret 2 uger før, prøven skal afholdes. På prøvedagen har eleven 30 minutter til forberedelse og klargøring af casen. I forberedelsestiden må eleven anvende personlige notater, udleverede undervisningsmaterialer samt det udstyr og de materialer, der stilles til rådighed af skolen. Den mundtlige del af prøven tager udgangspunkt i den praktiske del og afvikles i dialog mellem læreren og den enkelte elev, hvor det teoretiske grundlag, der indgår i den praktiske del, inddrages. Prøvens varighed er 30 minutter, inkl. votering. Censor er til stede under prøven.

Prøvens grundelementer er følgende:
Mål og krav for prøven er, at eleven kan udføre praktiske discipliner, der afspejler en arbejdssituation i en tandklinik, samt inddrage et teoretisk grundlag.
Eksaminationsgrundlaget består af en case i en virkelighedsnær arbejdssituation i en tandklinik.
Bedømmelsesgrundlaget består af elevens mundtlige og praktiske præstation.
Bedømmelseskriterierne danner baggrund for en helhedsvurdering af målopfyldelsen.

Skolen fastlægger nærmere bedømmelseskriterier inden for følgende ramme:
a) Elevens evne til at udføre en arbejdsopgave under inddragelse af de for uddannelsen relevante teorier, metoder og procedurer.
b) Elevens evne til at overholde gældende regler i forhold til hygiejne og sikkerhed.
c) Elevens evne til at argumentere fagligt.
d) Elevens evne til at reflektere over praksis.
For at der kan udstedes skolebevis, skal eleven have et gennemsnit på mindst 2,0 af alle fag, og den afsluttende prøve skal være bestået.
Ved uddannelsens afslutning udsteder skolen et uddannelsesbevis til eleven som dokumentation for, at eleven har opnået kompetence inden for uddannelsen. På uddannelsesbeviset anføres karakteren for den afsluttende prøve.

